
UTLYSNING OG INFORMASJON OM TILSKUDD TIL SAMARBEIDSPROSJEKTER MELLOM PRAKSISFELTET 
OG HØGSKOLEN I ØSTFOLD 
 
Høgskolen i Østfold, Fakultet for helse, velferd og organisasjon, deler årlig, og for ett år av gangen* ut midler til samarbeidsprosjekter mellom praksisfeltet og høgskolen. Midlene skal gå til prosjekter som enten har som mål å styrke praksisundervisningen og/eller tjenesteutøvelsen:
 
· Styrking av praksisundervisningen. Dette kan være tiltak som handler om å styrke kvaliteten på praksisundervisningen og samarbeidet mellom høgskolen og praksisstedet. Eksempelvis utprøving av nye organisasjonsformer, kombinerte stillinger, nye veiledningsmodeller, eller lignende. 
  
· Styrking av tjenesteutøvelsen. Dette er tiltak som handler om å utvikle kvaliteten i tjenesteutøvelsen og samarbeidet mellom praksisstedet og høgskolen. Eksempelvis implementering av kunnskapsbasert praksis, utvikling av digital kompetanse eller utprøving av nye arbeidsprosesser, eller lignende. 

Det må fremkomme av søknaden at det er et fellesprosjekt mellom høgskolen og minst ett praksissted. 
Prosjektsøknaden må utformes i fellesskap av representanter fra både praksisfeltet og høgskolen. Prosjektet skal ha minst to ansvarlige; en fra praksisfeltet og en fra høgskolen, men med én hovedansvarlig prosjektleder. Prosjektet vil få oppfølging gjennom prosjektperioden av en styringsgruppe som prosjektet også rapporterer til.
 
Utgifter som dekkes i forbindelse med prosjektene, kan være frikjøp av prosjektdeltakere, utgifter til opplæring og opplæringsmateriell og andre driftskostnader. Samarbeidspartnere i kommuner og spesialisthelsetjenesten forpliktes ikke av et krav om egeninnsats. For ansatte ved Høgskolen i Østfold er det er krav om minst 30% egeninnsats. Det mulig å søke andre midler dersom det anses nødvendig for prosjektet.  

Porteføljestyret med representanter fra sykehuset, kommunene og høgskolen vurderer søknadene og foretar tildeling. 
 
Det vil ved vurdering av søknadene bli lagt vekt på følgende kriterier:  
· Resultater anses å ha betydning for kvaliteten på praksisundervisningen eller tjenesteutøvelsen 
· Målene for prosjektet er klart formulerte
· Metode og fremgangsmåte er gjort rede for
· Fremdriftsplan med milepæler er realistisk 
· Det foreligger et realistisk budsjett 
· Resultatene skal ha overføringsverdi 
· Det foreligger en plan for hvordan resultatene skal formidles 

Kontaktpersoner for spørsmål: 
Høgskolen i Østfold: Kirsti Skovdahl, prodekan forskning: kirsti.i.skovdahl@hiof.no
Sykehuset Østfold: Mette Meisingset, fag- og kompetansesjef: mette.meisingset@so-hf.no
Halden Kommune: Kamilla Lehrmann, rådgiver stab helse og mestring: kamilla.lehrmann@halden.kommune  
Sarpsborg Kommune: Anne Høvik, rådgiver område helse og velferd: anne-kristine-magnussen.hovik@sarpsborg.com 
Fredrikstad Kommune: Brita Brynildsrud, rådgiver stab helse og velferd: brjo@fredrikstad.kommune.no 
Moss Kommune: Nina Løkkevik, rådgiver: nina.lokkevik@moss.kommune.no
Indre Østfold kommune: Ina Kristin Blågestad; 
Utviklingssenteret for sykehjem og hjemmetjenester Østfold: Annette Bjerkenes annette.bjerkenes@io.kommune.no

Søknadsskjema og budsjettoversikt sendes senest 2.april 2024 til: carita.h.stafne@hiof.no 

*prosjektet kan kun få midler for ett år av gangen. Dersom prosjektperioden er av lengre varighet må prosjektet søke midler for påfølgende år av neste års tildelingspott, og i konkurranse med øvrige prosjekt.

